TARYBOS REGLAMENTAS (EB) Nr. 229/2008
2008 m. kovo 10 d.
iš dalies keičiantis Tarybos reglamentą (EB) Nr. 533/2004 dėl Europos partnerysčių steigimo stabilizavimo ir asociacijos proceso metu
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 181a straipsnio 2 dalį,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
2004 m. kovo 22 d. Tarybos reglamente (EB) Nr. 533/2004 (2) numatoma įsteigti partnerystes su visomis Vakarų Balkanų šalimis.
(2)
Europos Vadovų Taryba 2005 m. gruodžio mėn. susitikime Briuselyje nusprendė, kad Buvusioji Jugoslavijos Respublika Makedonija turėtų būti narystės Europos Sąjungoje šalis kandidatė.
(3)
Todėl tikslinga numatyti, kad vietoj Europos partnerystės, Europos Sąjunga savo santykiuose su Buvusiąja Jugoslavijos Respublika Makedonija įgyvendina Stojimo partnerystę, ir atitinkamai iš dalies pakeisti Reglamentą (EB) Nr. 533/2004.
(4)
Serbijos ir Juodkalnijos valstybių sąjunga nustojo egzistuoti. Todėl tikslinga iš dalies pakeisti reglamentą, atsižvelgiant į tai, kad Serbija ir Juodkalnija dabar yra dvi nepriklausomos valstybės.
(5)
Reglamentas taikomas stojimo partnerystėms ir Europos partnerystėms. Todėl visame reglamento tekste reikia į tai atsižvelgti,
PRIĖMĖ ŠĮ REGLAMENTĄ:
1 straipsnis
Tarybos reglamentas (EB) Nr. 533/2004 iš dalies keičiamas taip:
1)
1 straipsnis pakeičiamas taip:
„1 straipsnis
Steigiamos Europos partnerystės su Albanija, Bosnija ir Hercegovina, Juodkalnija ir Serbija, įskaitant Kosovą, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje 1244 (toliau - partnerės). Europos partnerystėse numatoma sistema, apimanti pagal partnerių skirtingų situacijų analizės rezultatus nustatytus prioritetus, į kuriuos turėtų būti sutelkti pasirengimo tolesnei integracijai į Europos Sąjungą darbai, atsižvelgiant į Europos Vadovų Tarybos nustatytus kriterijus ir pažangą įgyvendinant stabilizacijos ir asociacijos procesą, įskaitant, tinkamais atvejais, Stabilizacijos ir asociacijos susitarimus, ir ypač - į regioninį bendradarbiavimą.“;
2)
1a straipsnis pakeičiamas taip:
„1 straipsnisa
Įsteigiamos Stojimo partnerystės su Kroatija ir Buvusiąja Jugoslavijos Respublika Makedonija, kurios yra stabilizacijos ir asociacijos proceso dalis. Stojimo partnerystėse numatoma sistema, apimanti pagal kiekvienos valstybės situacijos rezultatus nustatytus prioritetus, į kuriuos turėtų būti sutelkti pasirengimo stojimui darbai, atsižvelgiant į Europos Vadovų Tarybos nustatytus Kopenhagos kriterijus ir pažangą įgyvendinant stabilizacijos ir asociacijos procesą, įskaitant su šiomis valstybėmis sudarytus Stabilizacijos ir asociacijos susitarimus (3), ir ypač - į regioninį bendradarbiavimą.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. kovo 10 d.